pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” เผย ตร.เร่งติดตามนักท่องเที่ยวติดโควิดหนีกักตัว ย้ำการชะลอ Test &Go ไม่ใช่ปิดประเทศ
วันพุธที่ 22 ธันวาคม 2564
“อนุทิน” เผย ตร.เร่งติดตามนักท่องเที่ยวติดโควิดหนีกักตัว ย้ําการชะลอ Test &Go ไม่ใช่ปิดประเทศ
รองนายกรัฐมนตรีและรัฐมนตรีว่าการกระทรวงสาธารณสุข เผย ผลตรวจเบื้องต้นพบผู้ติดเชื้อโอมิครอน 104 ราย ยืนยันแล้ว 27 ราย เร่งติดตามผู้สัมผัสเพิ่มเติม ส่วนนักท่องเที่ยวอิสราเอลหลบหนีการกักตัว ตํารวจกําลังเร่งติดตาม หากพบจะให้รักษาก่อนดําเนินคดี
รองนายกรัฐมนตรีและรัฐมนตรีว่าการกระทรวงสาธารณสุข เผย ผลตรวจเบื้องต้นพบผู้ติดเชื้อโอมิครอน104 ราย ยืนยันแล้ว 27 ราย เร่งติดตามผู้สัมผัสเพิ่มเติม ส่วนนักท่องเที่ยวอิสราเอลหลบหนีการกักตัว ตํารวจกําลังเร่งติดตาม หากพบจะให้รักษาก่อนดําเนินคดี ย้ําขณะนี้ชะลอ Test &Go ไม่ใช่ปิดประเทศ ยังเดินทางมาได้แต่ต้องเข้าระบบกักตัวหรือภูเก็ตแซนด์บ็อกซ์
วันนี้ (22 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า จากการตรวจเบื้องต้นพบผู้ติดเชื้อโควิด19 สายพันธุ์โอมิครอนสะสม 104 ราย ตรวจยืนยันแล้ว 27 ราย ส่วนกรณีครอบครัวหนึ่งที่ จ.กาฬสินธุ์ เดินทางกลับมาจากต่างประเทศ ผลการตรวจไม่พบเชื้อ ต่อมาในภายหลังพบการติดเชื้อเป็นสายพันธุ์โอมิครอน มีประวัติเดินทางไปหาลูกเขยที่ จ.อุดรธานี กําลังอยู่ระหว่างติดตามผู้สัมผัสเพิ่มเติม
นายอนุทินกล่าวว่า ข้อมูลเบื้องต้นสายพันธุ์โอมิครอนอาการไม่ได้รุนแรงมากกว่าเดลตา แต่อาจติดเชื้อเร็วกว่าอย่างไรก็ตาม เรื่องนี้ต้องพิจารณาเทียบบริบทระหว่างไทยและยุโรป ซึ่งประเทศไทยเข้มมาตรการป้องกันตัวมากกว่า90% จึงอย่าเพิ่งกังวลจนกว่าจะมีข้อมูลพิสูจน์ทางการแพทย์ชัดเจน ส่วนยาและวัคซีนยังมีเพียงพอ ขอให้ช่วยกันเข้มมาตรการป้องกันตนเองสูงสุด และ COVID Free Setting ไปรับวัคซีนเข็ม 3 ตามกําหนด ส่วนระบบการรักษา มีการดูแลที่บ้านและชุมชน รวมถึงมีโรงพยาบาลสนามและฮอสปิเทลรองรับ ทําให้โรงพยาบาลสามารถรองรับหากมีผู้ป่วยอาการหนักได้
นายอนุทินกล่าวต่อว่า สําหรับนักท่องเที่ยวชาวอิสราเอลที่ติดโควิดหลบหนีออกจากโรงแรมกักตัวย่านสุขุมวิทตํารวจกําลังเร่งติดตาม เมื่อพบตัวจะรีบรักษาก่อนแล้วจึงดําเนินการตามกฎหมาย โดยการเดินทางเข้าประเทศขณะนี้จะใช้ระบบกักตัวและภูเก็ตแซนด์บ็อกซ์ ส่วนผู้ที่ได้รับอนุญาตให้เข้ามาแล้วจะเพิ่มมาตรการตรวจRT-PCR อีกครั้งในวันที่ 7 ยืนยันว่าการชะลอ Test &Go ไม่ได้เป็นการปิดประเทศชั่วคราวตามที่กังวล โดยจะประเมินอีกครั้งวันที่ 4 มกราคม 2565 ถ้าสถานการณ์เป็นไปด้วยดีจะเร่งผ่อนคลายให้กลับมาตามเดิม
*********************************** 22 ธันวาคม 2564
รัฐบาลไทย-ข่าวทำเนียบรัฐบาล-ปรับแผนกระจายวัคซีนโควิด-19 ตามสถานการณ์ระบาด
วันจันทร์ที่ 28 มิถุนายน 2564
ปรับแผนกระจายวัคซีนโควิด-19 ตามสถานการณ์ระบาด
วันพุธที่ 2 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับแผนการกระจายวัคซีนโควิด-19 จากเดิมที่จัดสรรตามจํานวนยอดลงทะเบียน เป็นการจัดสรรตามสถานการณ์การระบาดของโรค โดยเน้นพื้นที่ที่มีจํานวนผู้ติดเชื้อสูง พื้นที่ขับเคลื่อนเศรษฐกิจและการท่องเที่ยว และกลุ่มเสี่ยง เช่น แรงงาน กลุ่มผู้ให้บริการขนส่งสาธารณะ ครู นักเรียน นักศึกษา ส่วนการลงทะเบียนรับวัคซีนให้ดําเนินการผ่าน โรงพยาบาล อสม. และแอปพลิเคชันของจังหวัด สําหรับแอปพลิเคชันหมอพร้อม จะเน้นใช้ติดตามการฉีดวัคซีนและการออกใบรับรองเป็นหลัก อย่างไรก็ตาม กลุ่มผู้มีอายุ 60 ปีขึ้นไป และผู้เป็นโรค 7 กลุ่มเสี่ยง ที่ลงทะเบียนผ่านระบบหมอพร้อมไว้แล้ว ยังคงได้รับสิทธิฉีดวัคซีนเช่นเดิม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจำวันที่ 21 พฤศจิกายน 2564 เวลา 08.30 น. สัญจรผ่านได้ 11 สายทาง ไม่สามารถสัญจรผ่านได้ 4 สายทาง
วันอาทิตย์ที่ 21 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 7 จังหวัดประจําวันที่ 21 พฤศจิกายน 2564 เวลา 08.30 น. สัญจรผ่านได้ 11 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 21 พฤศจิกายน 2564 เวลา 08.30 น. ว่ามีถนนทางหลวงชนบทที่ประสบอุทกภัยในพื้นที่ 7 จังหวัด รวม 15 สายทาง สัญจรผ่านได้ 11 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 21 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 7 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี และนครปฐม รวม 15 สายทาง สามารถสัญจรผ่านได้ 11 สายทาง และไม่สามารถสัญจรผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือน ป้ายแนะนําเส้นทางเลี่ยงให้ประชาชนได้รับทราบ พร้อมดําเนินแผนการฟื้นฟูซ่อมแซมสายทางอย่างเร่งด่วน เพื่อความปลอดภัยของผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ กำชับให้เร่งแก้ปัญหาการขนส่งจากการทดสอบขนส่งสินค้าเกษตรทางรถไฟไปจีนผ่านเส้นทางรถไฟจีน-ลาว
วันอังคารที่ 5 เมษายน 2565
​โฆษกรัฐบาลเผย นายกฯ กําชับให้เร่งแก้ปัญหาการขนส่งจากการทดสอบขนส่งสินค้าเกษตรทางรถไฟไปจีนผ่านเส้นทางรถไฟจีน-ลาว
พร้อมประสานความร่วมมือกับอาเซียนและจีน เชื่อมโยงการขนส่งสินค้าเกษตรให้มีประสิทธิภาพ เพื่อผลประโยชน์ให้พี่น้องเกษตรกรไทย
วันนี้ (5 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจที่แผนการบริหารจัดการด้านขนส่ง (โลจิสติกส์) ของสินค้าทางการเกษตรของไทยประสบผลสําเร็จไปด้วยดี จากการทดสอบขนส่งทุเรียน 2 ตู้คอนเทนเนอร์ และมะพร้าวจํานวน 1 ตู้คอนเทนเนอร์ทางรถไฟ ซึ่งมีการปล่อยขบวนรถเมื่อวันที่ 27 มีนาคม ที่ผ่านมา จากสถานีรถไฟมาบตาพุต จังหวัดระยอง ผ่านลาวไปจีน ภายใต้พิธีสารผลไม้ไทย-จีน ด้วยเส้นทางรถไฟจีน-ลาว พร้อมกําชับให้หน่วยงานที่เกี่ยวข้องเร่งปรับปรุงและแก้ไขปัญหาที่เกิดขึ้น
รัฐบาลโดยกระทรวงเกษตรและสหกรณ์ได้เตรียมการจัดประชุมคณะกรรมการบริหารจัดการผลไม้ (Fruit Board) ในวันที่ 7 เมษายนนี้ เพื่อพิจารณาแก้ไขปัญหาทั้งกระบวนการ หลังพบว่าการขนส่งยังมีความล่าช้ากว่าเป้าหมาย รวมทั้งการจัดการเรื่องพิธีการเอกสารของหน่วยงานต่างๆ และการตรวจสินค้าให้เร็วขึ้น ไม่ให้สินค้าเสียหาย โดยมุ่งหวังให้ปริมาณการขนส่งผลไม้บนเส้นทางหนองคาย-เวียงจันทน์-บ่อเตน-โมฮ่าน เพิ่มขึ้นให้ได้มากที่สุด และใช้เวลาน้อยที่สุด ซึ่งจะเป็นอีกทางเลือกของการขนส่งผลไม้ไทยไปจีน
นายธนกร กล่าวว่า นอกจากนี้ นายกรัฐมนตรีสั่งการให้หน่วยงานที่เกี่ยวข้องเดินหน้าประสานการทํางานร่วมกับ สปป.ลาว และเวียดนามในโครงการขนส่งผ่านท่าเรือหวุงอ๋างทางด่านนครพนมซึ่งมีความคืบหน้าอย่างมาก โดยเส้นทางขนส่งผลไม้และสินค้าเกษตรดังกล่าวมีระยะทางไม่ถึง 300 กิโลเมตร ซึ่งสินค้าจะออกจากด่านนครพนม-ด่านท่าแขกแขวงคําม่วนของลาว เข้าสู่เวียดนามที่ด่านชายแดนนาเพ้า-จาลอ จังหวัดกว๋างบิ่ญ โดยมีปลายทางที่ท่าเรือน้ําลึกหวุงอ๋าง จังหวัดฮาติงห์ หลังจากนั้นจะลงเรือสินค้าไปยังจุดหมายปลายทางที่จีน เพื่อย่นระยะทางและเวลาในการขนส่ง ซึ่งเป็นไปตามนโยบายอีสานเกตเวย์ และระเบียงเศรษฐกิจอีสานภายใต้การบริหารโลจิสติกส์เกษตรของรัฐบาล โดยกระทรวงเกษตรและสหกรณ์ ร่วมกับกระทรวงพาณิชย์รัฐบาลประสานความร่วมมือกับประเทศอาเซียนและจีน เชื่อมโยงตามแนวระเบียงเศรษฐกิจตะวันออก-ตะวันตก ระหว่างไทย ลาว เวียดนาม และจีน เพื่อลดอุปสรรคด้านระยะทางในการขนส่ง สร้างโอกาสทางธุรกิจให้กับสินค้าทางการเกษตรของไทยให้มีโอกาสค้าขายกับจีน ซึ่งเป็นประเทศที่มีขนาดเศรษฐกิจขนาดใหญ่ และประชากรมีกําลังในการซื้อสูงได้ในหลายด้าน นอกจากนี้ การเชื่อมโยงการขนส่งสินค้าทางการเกษตรจะเพิ่มขีดความสามารถในการขนส่งสินค้าทางการเกษตรของไทย ลดระยะทางและระยะเวลา เพื่อประโยชน์ให้พี่น้องเกษตรกรไทยได้อย่างแท้จริง
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ “ เสนอตั้ง Sandbox ปศุสัตว์ หวังเพิ่มช่องทางรายได้เสริมให้เกษตรกร สร้างความยั่งยืนให้อาชีพเกษตกร
วันจันทร์ที่ 4 ตุลาคม 2564
โฆษกรัฐบาลเผย “นายกฯ “ เสนอตั้ง Sandbox ปศุสัตว์ หวังเพิ่มช่องทางรายได้เสริมให้เกษตรกร สร้างความยั่งยืนให้อาชีพเกษตกร
โฆษกรัฐบาลเผย “นายกฯ “ เสนอตั้ง Sandbox ปศุสัตว์ หวังเพิ่มช่องทางรายได้เสริมให้เกษตรกร สร้างความยั่งยืนให้อาชีพเกษตกร
วันจันทร์ที่ 4 ตุลาคม 2564 เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายประพัฒน์ ปัญญาชาติรักษ์ ประธานสภาเกษตรกรแห่งชาติและคณะเข้าพบ เพื่อรับมอบนโยบายและแนวทางขับเคลื่อนสภาเกษตรกรแห่งชาติ ปีงบประมาณรายจ่ายประจําปี พ.ศ. 2565 โดยมี นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ นายดิสทัต โหตระกิตย์ เลขาธิการนายกรัฐมนตรี เข้าร่วมหารือด้วย นายกรัฐมนตรีได้เสนอแนวคิดให้ตั้ง Sandbox ปศุสัตว์ หวังเพิ่มช่องทางรายได้สร้างความยั่งยืนให้อาชีพเกษตกร ทั้งนี้ นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญการหารือ ดังนี้
นายกรัฐมนตรีกล่าวว่า วันนี้รัฐบาลให้ความสําคัญในการดูแลพี่น้องเกษตรกรคนไทยทั้ง 76 จังหวัด โดยเฉพาะเกษตรกรรายย่อย โดยมีการกําหนดเป้าหมาย คือ การเพิ่มรายได้ให้กับพี่น้องเกษตรกร ซึ่งรัฐบาลยังมีแนวคิดส่งเสริมการเลี้ยงสัตว์ เช่น โค-กระบือ สุกร เป็นช่องทางเพิ่มรายได้ควบคู่กับการทําการเกษตร นายกรัฐมนตรียังมอบหมายให้กระทรวงเกษตรและสหกรณ์ จัดทํา “Sandbox ปศุสัตว์” พิจารณากําหนดพื้นที่/กลุ่มเป้าหมาย มีการควบคุมโรคสัตว์ ให้เป็นโครงการนําร่อง ขณะเดียวกัน ก็ให้หารือกับกระทรวงพาณิชย์ เพื่อหาช่องทางส่งออกไปยังประเทศเพื่อนบ้านและตลาดต่างประเทศได้ที่ต้องการนําเข้าโคอยู่แล้ว
นายกรัฐมนตรียังย้ําว่าวันนี้ ต้องเป็นการทํางานร่วมกันระหว่างภาคเกษตรกรและฝ่ายบริหาร คือรัฐบาล มีรัฐมนตรีว่าการกระทรวงเกษตรและสหกรณ์เข้าร่วมหารือด้วย เพื่อช่วยกันหาช่องทางสร้างรายได้ใหม่ ๆ ให้กับพี่น้องเกษตรกร ควบคู่ไปกับการใช้ประโยชน์จากความหลากหลายทางชีวภาพในท้องถิ่น ส่งเสริมการปลูกพืชผสมผสาน รวมทั้งต้องให้เกษตรกรใช้ประโยชน์จากนโยบายที่นายกรัฐมนตรีได้ริเริ่มไว้ คือ การปลูกไม้มีค่า 58 ชนิด ที่สร้างมีมูลค่าทางเศรษฐกิจ ใช้ประกันเงินกู้และเป็นมรดกลูกหลานได้ รวมทั้ง ในโครงการ “ไม้มีค่า ป่าชุมชน คนอยู่กับป่า” แนวพระราชดําริของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระราชทานไว้ ทั้งยังช่วยสร้างธนาคารอาหาร “Food Bank” ให้กับชุมชนด้วย
โอกาสนี้ นายประพัฒน์ ปัญญาชาติรักษ์ ประธานสภาเกษตรกรแห่งชาติ กล่าวขอบคุณนายกรัฐมนตรีและรัฐบาลที่ให้การสนับสนุนและรับฟังข้อเสนอจากสภาเกษตรกรแห่งชาติมาตลอด สภาเกษตกรพร้อมทํางานสอดคล้องกับนโยบายของรัฐบาลและจะช่วยเป็นกลไกในการขับเคลื่อน ส่งเสริม พัฒนา แก้ปัญหา ให้แก่เกษตรกรและภาคเกษตรกรรม วันนี้ยังเห็นชอบกับแนวคิดของรัฐบาลในการส่งเสริมการเลี้ยงโค ซึ่งหลายพื้นที่ของไทย มีลักษณะกายภาพที่เหมาะสม ทั้งยังสามารถส่งเสริมให้เป็นสินค้า สร้างรายได้ ซึ่งในอนาคตสามารถทดแทนการทําการเกษตรได้อีกด้วย หลังจากนี้ สภาเกษตรกรจะได้ประสานกับกระทรวงเกษตรและสหกรณ์เพื่อผลักดันโครงการนี้ต่อไป
.......................
รัฐบาลไทย-ข่าวทำเนียบรัฐบาล-นายกฯ สั่งคุมเข้ม "จัดปาร์ตี้สังสรรค์" เสี่ยงแพร่เชื้อโควิด หนุน ปชช. ร่วมเป็นหูเป็นตา
วันจันทร์ที่ 23 สิงหาคม 2564
นายกฯ สั่งคุมเข้ม "จัดปาร์ตี้สังสรรค์" เสี่ยงแพร่เชื้อโควิด หนุน ปชช. ร่วมเป็นหูเป็นตา
....
น.ส.ไตรศุลี ไตรสรณกุล รองโฆษกรัฐบาล เผย นายกรัฐมนตรีมีความห่วงใย หลังรับทราบกรณีเจ้าหน้าที่ตํารวจบุกจับกุมผู้ที่จัดงานเลี้ยงสังสรรค์ รวมกลุ่มกันดื่มแอลกอฮอล์ และรวมตัวกันมั่วสุมในแหล่งอบายมุขหลายพื้นที่
.
โดยได้กําชับให้หน่วยงานที่เกี่ยวข้อง ร่วมกันทํางานอย่างบูรณาการ เพื่อป้องกันการรวมกลุ่มในลักษณะดังกล่าว ซึ่งสุ่มเสี่ยงต่อการแพร่เชื้อโควิด-19 และยังเป็นการฝ่าฝืนตาม พ.ร.ก.ฉุกเฉิน พ.ศ. 2548
.
จึงขอความร่วมมือจากประชาชนช่วยกันเป็นหูเป็นตา สอดส่องดูแลความเรียบร้อยร่วมกับเจ้าหน้าที่ หากพบเห็นพฤติกรรมดังกล่าว ขอให้แจ้งหน่วยงานที่เกี่ยวข้องโดยเร็ว
.
อ่านเพิ่มเติม คลิกhttps://www.thaigov.go.th/news/contents/details/45015
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.แรงงาน ขอความร่วมมือ เทศกาลสงกรานต์อย่าละเลยมาตรการป้องกันโควิด -19 ในสถานประกอบการ
วันอังคารที่ 12 เมษายน 2565
ก.แรงงาน ขอความร่วมมือ เทศกาลสงกรานต์อย่าละเลยมาตรการป้องกันโควิด -19 ในสถานประกอบการ
รมว.แรงงาน ห่วงใยนายจ้าง และแรงงานข้ามชาติในสถานประกอบการ แนะนายจ้างดูแลให้ลูกจ้างปฏิบัติตามมาตรการป้องกันและควบคุมโรคของกระทรวงสาธารณสุข ลดความเสี่ยงการแพร่ระบาดโควิด – 19 หลังเทศกาลสงกรานต์
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ. ประยุทธ์ จันทร์โอชา นายกรัฐมนตรี และ พล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญในการเฝ้าระวังการแพร่ระบาดโควิด-19 ก่อนและหลังช่วงเทศกาลสงกรานต์อย่างยิ่ง โดยกําชับกระทรวงแรงงานตรวจสอบ ดูแลความปลอดภัยด้านสุขอนามัย ทั้งแรงงานไทยและแรงงานข้ามชาติ เพื่อเป็นส่วนหนึ่งของการควบคุมโรคและทําให้โควิด-19 กลายเป็นโรคประจําถิ่น ซึ่งตนในฐานะรัฐมนตรีว่าการกระทรวงแรงงาน ขอฝากถึงนายจ้าง สถานประกอบการดูแลให้ลูกจ้างทั้งคนไทยและคนต่างชาติในความดูแล เฉลิมฉลองเทศกาลสงกรานต์ด้วยความระมัดระวัง ไม่ละทิ้งมาตรการควบคุมโรคของกระทรวงสาธารณสุข หากลูกจ้างยังได้รับวัคซีนไม่ครบตามเกณฑ์ที่สาธารณะสุขกําหนด นายจ้างสามารถพาลูกจ้างที่เป็นแรงงานข้ามชาติรับวัคซีนได้ตามสิทธิ เพื่อความปลอดภัยของลูกจ้างเอง และลดความเสี่ยงจากการแพร่บาดของโรคโควิด -19 ในสถานประกอบการ
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน โดยให้สํานักงานจัดหางานจังหวัดและสํานักงานจัดหางานกรุงเทพมหานครพื้นที่ 1 -10 ประสานนายจ้าง/สถานประกอบการในพื้นที่ของตน เพื่อประชาสัมพันธ์มาตรการป้องกันและควบคุมโรค รวมทั้งแนะนําให้แรงงานข้ามชาติเข้าใจและปฏิบัติตามมาตรการอย่างเคร่งครัดเพื่อลดการแพร่ระบาด เช่น สวมหน้ากากอนามัยหรือหน้ากากผ้าตลอดเวลาที่ทํางาน หรือทํากิจกรรมอื่นๆ หมั่นล้างมือ หรือทําความสะอาดด้วยเจลแอลกอฮอล์ รักษาระยะห่างระหว่างกัน ทําความสะอาด เช็ดถูพื้นผิววัสดุอุปกรณ์ ที่มีการใช้ร่วมกันอย่างสม่ําเสมอ การจัดกิจกรรมรดน้ําดําหัว ขอให้จัดกิจกรรมในสถานที่ที่มีการระบายอากาศได้ดี หรือที่โล่ง ไม่หนาแน่นหรือคับแคบ และเลี่ยงการรับประทานอาหารหรือเครื่องดื่มร่วมกันเป็นเวลานาน หากมีการเดินทางท่องเที่ยว แนะนําให้ประเมินความเสี่ยงสังเกตอาการของตนเอง หรือตรวจ ATK ด้วยตนเอง เป็นระยะเวลาไม่เกิน 72 ชั่วโมงก่อนการเดินทาง การพบปะ หรือการเข้าร่วมกิจกรรมรวมกลุ่ม
รัฐบาลไทย-ข่าวทำเนียบรัฐบาล-สป. โดยกรมเสมียนตรา ส่งมอบ โครงการ “ครัวยั่งยืนเพื่อน้อง” ให้กับโรงเรียนในที่ห่างไกลภาคตะวันตก
วันอังคารที่ 24 พฤษภาคม 2565
สป. โดยกรมเสมียนตรา ส่งมอบ โครงการ “ครัวยั่งยืนเพื่อน้อง”  ให้กับโรงเรียนในที่ห่างไกลภาคตะวันตก
กรมเสมียนตราได้ดําเนินโครงการ “ครัวยั่งยืนเพื่อน้อง” ตามหลักปรัชญาเศรษฐกิจพอเพียงขึ้นถวายเป็นพระราชกุศลแด่พระบาทสมเด็จพระเจ้าอยู่หัวและสถาบันพระมหากษัตริย์
โดยมีโรงเรียนในพื้นที่ ๖ ภูมิภาคของประเทศ จํานวน ๓๖ โรงเรียน จาก ๑๒ จังหวัด เข้าร่วมโครงการ ทั้งนี้เพื่อพัฒนาโรงเรียนที่อยู่ในพื้นที่ห่างไกล ให้มีคุณภาพชีวิตที่ดีขึ้น ด้วยการสร้างแหล่งอาหารที่ยั่งยืนให้แก่นักเรียนอย่างต่อเนื่อง สามารถส่งต่อรุ่นต่อรุ่นได้ รวมทั้งยังเป็นการสร้างกระบวนการรับรู้แนวคิดการปฏิบัติตามปรัชญาเศรษฐกิจพอเพียงให้แก่นักเรียนซึ่งเป็นอนาคตของชาติอีกด้วย การดําเนินการได้รับการสนับสนุนงบประมาณจากมูลนิธิพลังที่ยั่งยืน ภายใต้การสนับสนุนของ บริษัท ปตท. จํากัด (มหาชน) มีระยะเวลาดําเนินโครงการ ระหว่างเดือนมกราคม - สิงหาคม ๒๕๖๕
ในการดําเนินโครงการฯ ประกอบด้วย การสร้างโรงเรือนเลี้ยงไก่พันธุ์ไข่ ขนาด ๓ x ๔ เมตร โรงเรียนละ ๑ โรงเรือน พร้อมแม่ไก่พันธุ์ไข่ การสร้างโรงเรือนเพาะเห็ด ขนาด ๓ x ๔ เมตร โรงเรียนละ ๑ โรงเรือน พร้อมก้อนเชื้อเห็ดที่เหมาะสมตามพื้นที่ การมอบเครื่องมือการทําแปลงเกษตรครัวเรือน พร้อมเมล็ดพันธุ์พืชจากศูนย์พัฒนาพันธุ์พืชจักรพันธ์เพ็ญศิริ (จันกะผัก) และโครงการทหารพันธุ์ดี ซึ่งเป็นเมล็ดพันธุ์ที่ไม่มีการตัดต่อพันธุกรรมสามารถขยายพันธุ์ได้อย่างต่อเนื่อง และการมอบอุปกรณ์การกีฬา ซึ่งได้รับการสนับสนุนจากกลุ่มบริษัท คิงส์พาวเวอร์
ทั้งนี้ในห้วงเดือนมกราคม - เมษายน ๒๕๖๕ ที่ผ่านมา กรมเสมียนตราในฐานะหน่วยรับผิดชอบดําเนินโครงการฯ ได้เดินทางไปสํารวจความเรียบร้อย และส่งมอบโครงการให้แก่โรงเรียน
ที่เข้าร่วมโครงการ อาทิ โรงเรียนในพื้นที่ภาคตะวันตก ได้แก่ โรงเรียนไทรโยคมณีกาญจน์วิทยา ห้องเรียน สาขาทุ่งมะเซอย่อ ต.วังกระแจะ อ.ไทรโยค โรงเรียนบ้านยางโทน ต.ศรีมงคล อ.ไทรโยค โรงเรียนวัดปากกิเลน ต.สิงห์ อ.ไทรโยค โรงเรียนบ้านหนองปรือ ต.หนองประดู่ อ.เลาขวัญ จ.กาญจนบุรี โรงเรียนวัดเขาขลุง ต.เขาขลุง อ.บ้านโป่ง โรงเรียนบ้านไพรสะเดา ต.ดอนทราย อ.ปากท่อ จ.ราชบุรี
รัฐบาลไทย-ข่าวทำเนียบรัฐบาล-นายกรัฐมนตรีสนับสนุนเยาวชนทำกิจกรรมสร้างสรรค์นอกห้องเรียน
วันพฤหัสบดีที่ 30 มิถุนายน 2565
นายกรัฐมนตรีสนับสนุนเยาวชนทํากิจกรรมสร้างสรรค์นอกห้องเรียน
วันอาทิตย์ที่ 26 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี สนับสนุนให้เด็กและเยาวชนทํากิจกรรมสร้างสรรค์เพื่อพัฒนาตนเองและสังคมนอกเหนือจากการเรียนรู้ทักษะทางวิชาการในห้องเรียน ย้ําหน่วยงานที่เกี่ยวข้อง เช่น กระทรวงวัฒนธรรม กระทรวงการพัฒนาสังคมและความมั่นคงของมนุษย์ กระทรวงการท่องเที่ยวและกีฬา ประสานกับ กทม. จังหวัด สถานศึกษา เข้าไปสนับสนุนหรือเชื่อมโยงกับเด็กและเยาวชนให้มีพื้นที่แสดงออกอย่างสร้างสรรค์ เป็นต้นแบบแก่เพื่อนเยาวชนผ่านกลไกที่มีอยู่หรือสร้างขึ้นใหม่ เช่น สภาเด็กและเยาวชนซึ่งมีเครือข่ายตั้งแต่ระดับชาติไปจนถึงระดับตําบลจัดกิจกรรมหรือเปิดพื้นที่ให้เด็กและเยาวชนได้แสดงความสามารถและเสนอแนวคิดต่าง ๆ มายังรัฐบาลได้ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทำวีดิทัศน์เผยแพร่-มอบเกียรติบัตร 26 ก.ค.นี้
วันอังคารที่ 26 กรกฎาคม 2565
วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทําวีดิทัศน์เผยแพร่-มอบเกียรติบัตร 26 ก.ค.นี้
วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทําวีดิทัศน์เผยแพร่-มอบเกียรติบัตร 26 ก.ค.นี้ ที่ศูนย์วัฒนธรรมแห่งประเทศไทย
วธ.ชวนฟังสถานทูตฯ ต่างประเทศทั่วโลกพูดภาษาไทย ร่ายกลอน สุภาษิต รณรงค์การใช้ภาษาไทย เนื่องในวันภาษาไทยแห่งชาติ ปี 2565 พร้อมจัดทําวีดิทัศน์เผยแพร่-มอบเกียรติบัตร 26 ก.ค.นี้ ที่ศูนย์วัฒนธรรมแห่งประเทศไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า เนื่องในวันภาษาไทย 29 กรกฎาคม 2565 นี้ วธ. จึงร่วมกับภาครัฐ ภาคเอกชน เครือข่ายต่าง ๆ จัดกิจกรรมรณรงค์ อย่างต่อเนื่อง กระตุ้นให้เด็ก เยาวชน และประชาชน ตลอดจนสถาบันการศึกษา องค์กร หน่วยงานรัฐ เอกชน ชาวไทยและต่างประเทศ ตระหนักในความสําคัญ คุณค่าของภาษาไทย การใช้ให้ถูกต้อง รวมถึงเป็นการสร้างความสัมพันธ์ระหว่างประเทศผ่านวัฒนธรรมภาษาของไทย ให้เกิดการเรียนรู้วัฒนธรรมระหว่างประเทศต่อไป อีกทั้ง กระทรวงวัฒนธรรม (วธ.) มีนโยบายพัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก ล่าสุด วธ.ได้รับความร่วมมือจากสถานเอกอัครราชทูตต่างประเทศในประเทศไทย จัดทําวีดิทัศน์เกี่ยวกับการรณรงค์ในการใช้ภาษาไทยและเรียนรู้วัฒนธรรมไทยของเจ้าหน้าที่สถานเอกอัครราชทูตฯ ด้วยการพูดภาษาไทย กลอน และสุภาษิตไทย อันเป็นเอกลักษณ์ของชาติไทยได้อย่างไพเราะ
รมว.วธ.กล่าวต่อไปว่า สําหรับสถานเอกอัครราชทูตต่างประเทศในประเทศไทย ที่ร่วมกิจกรรมดังกล่าว ประกอบด้วย 1.สถานเอกอัครราชทูตเครือรัฐออสเตรเลียประจําประเทศไทย 2.สถานเอกอัครราชทูตแคนาดาประจําประเทศไทย 3.สถานเอกอัครราชทูตสาธารณรัฐประชาชนจีนประจําประเทศไทย 4.สถานเอกอัครราชทูตสาธารณรัฐโคลอมเบีย 5.สถานเอกอัครราชทูตสหพันธ์สาธารณรัฐเยอรมนีประจําประเทศไทย 6.สถานเอกอัครราชทูตสาธารณรัฐอินเดียประจําประเทศไทย 7.สถานเอกอัครราชทูตสาธารรัฐอินโดนีเซียประจําประเทศไทย 8.สถานเอกอัครราชทูตอิสราเอลประจําประเทศไทย 9.สถานเอกอัครราชทูตญี่ปุ่นประจําประเทศไทย 10.สถานเอกอัครราชทูตรัฐคูเวตประจําประเทศไทย 11.สถานเอกอัครราชทูตสาธารณรัฐประชาธิปไตยประชาชนลาวประจําประเทศไทย 12.สถานเอกอัครราชทูตนิวซีแลนด์ประจําประเทศไทย 13.สถานเอกอัครราชทูตสาธารณรัฐเปรูประจําประเทศไทย 14.สถานเอกอัครราชทูตสาธารณรัฐเกาหลีประจําประเทศไทย 15.สถานเอกอัครราชทูตสหราชอาณาจักรประจําประเทศไทย 16.สถานเอกอัครราชทูตสหรัฐอเมริกาประจําประเทศไทย
นายอิทธิพล กล่าวด้วยว่า วธ.จะดําเนินการเผยแพร่วีดิทัศน์ดังกล่าวในช่วงวันภาษาไทยแห่งชาติ ปี 2565 และจะมีการมอบเกียรติบัตรให้แก่สถานเอกอัครราชทูตประจําประเทศไทย เพื่อยกย่องเชิดชูในฐานะที่เป็นส่วนหนึ่งในการส่งเสริมและรณรงค์การใช้ภาษาไทยในงานวันภาษาไทยแห่งชาติ ที่ วธ.จัดขึ้นในวันที่ 26 กรกฎาคม 2565 ณ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ชื่นชมหน่วยงานและประชาชน ทำให้ WHO ยกย่องไทยเป็นประเทศต้นแบบในการรับมือโรคโควิด-19 อันดับ 3 ของโลก ขณะที่วันนี้พบผู้ติดเชื้อโควิด-19 รายใหม่ 8,081 ราย
วันอาทิตย์ที่ 8 พฤษภาคม 2565
โฆษกรัฐบาล เผย “นายกฯ” ชื่นชมหน่วยงานและประชาชน ทําให้ WHO ยกย่องไทยเป็นประเทศต้นแบบในการรับมือโรคโควิด-19 อันดับ 3 ของโลก ขณะที่วันนี้พบผู้ติดเชื้อโควิด-19 รายใหม่ 8,081 ราย
โฆษกรัฐบาล เผย “นายกฯ” ชื่นชมหน่วยงานและประชาชน ทําให้ WHO ยกย่องไทยเป็นประเทศต้นแบบในการรับมือโรคโควิด-19 อันดับ 3 ของโลก ขณะที่วันนี้พบผู้ติดเชื้อโควิด-19 รายใหม่ 8,081 ราย
วันที่ 8 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณหน่วยงานทุกภาคส่วนและประชาชนที่ร่วมกันปฏิบัติตามมาตรการป้องกันโควิด-19 ส่งผลให้องค์การอนามัยโลก (WHO) เลือกประเทศไทยให้เป็นประเทศต้นแบบลําดับที่ 3 ของโลก ในการรับมือการแพร่ระบาดของโรคโควิด-19 ได้เป็นอย่างดี โดยคณะผู้เชี่ยวชาญองค์การอนามัยโลกและทีมประเทศไทย พบว่า ประเทศไทยมีการบริหารจัดการตอบโต้ภาวะฉุกเฉินด้านสาธารณสุขกรณีโควิด-19 มีความยืดหยุ่น ปรับตัวไปตามสถานการณ์ และเน้นการปฏิบัติได้จริง โดยพบปัจจัยสําคัญ คือ 1) มีการสนับสนุนโดยผู้บริหารระดับสูงที่กําหนดนโยบายประเทศ 2) ระบบสาธารณสุขไทยมีความเข้มแข็งจากการลงทุนในระบบหลักประกันสุขภาพถ้วนหน้าและระบบปฐมภูมิมาอย่างต่อเนื่องกว่า 4 ทศวรรษ 3) มีความร่วมมือเชื่อมต่อทุกภาคส่วน ทั้งภาครัฐ เอกชน ประชาสังคม และภาคการศึกษา รวมถึง อสม. 4) มีกระบวนการสร้างการมีส่วนร่วมกับประชาชนและชุมชน และ 5) มีการใช้เทคโนโลยีดิจิทัล นวัตกรรมและการวิจัยเพื่อการตัดสินใจบนพื้นฐานข้อมูล
ทั้งนี้ นายกรัฐมนตรีย้ําว่า สิ่งนี้ไม่ใช่ความสําเร็จของรัฐบาลเพียงเท่านั้น แต่เป็นความสําเร็จร่วมกันของทุกภาคส่วน และที่สําคัญเป็นผลมาจากการได้รับความร่วมมือที่ดีจากประชาชนคนไทยทุกคน อย่างไรก็ตาม ขอทุกคนอย่าเพิ่งประมาทยังคงต้องปฏิบัติตามมาตรการป้องกันโควิด-19 เพื่อให้ไทยกลับเข้าสู่สถานการณ์ปกติโดยเร็ว
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 8,081 ราย จําแนกเป็น ผู้ติดเชื้อในประเทศ 8,077 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 54 ราย ผู้ที่กําลังรักษาตัว 91,279 ราย และมียอดผู้ที่หายป่วยกลับบ้านแล้ว 10,588 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 2,101,415 ราย จํานวนผู้ที่หายป่วยสะสมจํานวน 2,035,989 ราย
รัฐบาลไทย-ข่าวทำเนียบรัฐบาล-มหาดไทยจัดฝึกอบรมแพทย์ประจำตำบลตามโครงการพัฒนาศักยภาพแพทย์ประจำตำบล...การสาธารณสุขเพื่อแผ่นดิน เพื่อเป็นการเพิ่มพูนศักยภาพให้แก่แพทย์ประจำตำบลในพื้นที่จังหวัดภาคตะวันออกเฉียงเหนือ
วันศุกร์ที่ 19 สิงหาคม 2565
มหาดไทยจัดฝึกอบรมแพทย์ประจําตําบลตามโครงการพัฒนาศักยภาพแพทย์ประจําตําบล...การสาธารณสุขเพื่อแผ่นดิน เพื่อเป็นการเพิ่มพูนศักยภาพให้แก่แพทย์ประจําตําบลในพื้นที่จังหวัดภาคตะวันออกเฉียงเหนือ
กระทรวงมหาดไทยจัดฝึกอบรมแพทย์ประจําตําบลตามโครงการพัฒนาศักยภาพแพทย์ประจําตําบล...การสาธารณสุขเพื่อแผ่นดิน เพื่อเป็นการเพิ่มพูนศักยภาพให้แก่แพทย์ประจําตําบลในพื้นที่จังหวัดภาคตะวันออกเฉียงเหนือ
เมื่อวันที่ 18 ส.ค. 2565 เวลา 10.00 น. นายสุทธิพงษ์ จุลเจริญ ปลัดกระทรวงมหาดไทย มอบหมายให้ นายธนาคม จงจิระ อธิบดีกรมการปกครอง เป็นประธานเปิดโครงการ "พัฒนาศักยภาพแพทย์ประจําตําบล...การสาธารณสุขเพื่อแผ่นดิน" รุ่นที่ 3 ณ โรงแรมเพลาเพลิน บูติค รีสอร์ท อําเภอคูเมือง จังหวัดบุรีรัมย์ ระหว่างวันที่ 17 - 18 ส.ค. 65 โดยมี นายปิยะ ปิจนํา ปลัดจังหวัดบุรีรัมย์ กล่าวต้อนรับ และนายบุญลือ ธรรมธรานุรักษ์ ผู้อํานวยการสํานักบริหารการปกครองท้องที่ เป็นผู้กล่าวรายงานโครงการฯ มีนายคมสัน ทินกร ณ อยุธยา วิทยากรจากสถานพยาบาลคลีนิคการแพทย์แผนไทยหม่อมราชวงค์สอาด ทินกร และวิทยากรจากสํานักบริหารการปกครองท้องที่ กรมการปกครอง บรรยายให้ความรู้เรื่องแพทย์แผนไทยและระเบียบ กฎหมาย ที่เกี่ยวข้องกับแพทย์ประจําตําบลให้ผู้เข้าอบรม มีกลุ่มเป้าหมายแพทย์ประจําตําบล จํานวน 20 จังหวัด 322 คน
อธิบดีกรมการปกครอง กล่าวว่า โครงการอบรมแพทย์ประจําตําบลดังกล่าวได้ดําเนินการอบรมมาแล้วจํานวน 2 รุ่น ได้แก่ รุ่นที่ 1 ภาคเหนือ 196 คน และ รุ่นที่ 2 ภาคกลาง 209 คน รวม 405 คน ส่งผลให้แพทย์ประจําตําบลที่ผ่านการฝึกอบรมมีองค์ความรู้ ความเข้าใจทฤษฎีการแพทย์แผนไทยเบื้องต้น และได้นําความรู้ที่ได้รับไปขยายผลต่อยอดให้กับราษฎรในหมู่บ้าน ตําบล ตามหลักการพึ่งพาตนเองได้ รวมทั้งสามารถใช้สมุนไพรในท้องถิ่นอันเป็นภูมิปัญญาชาวบ้านในการดูแลรักษาโรคโดยตนเองได้ เป็นการเสริมสร้างองค์ความรู้ ความเข้าใจ บทบาทและอํานาจหน้าที่ของแพทย์ประจําตําบลตามกฎหมายลักษณะปกครองท้องที่ ฯลฯ และกฎหมายอื่น ๆ ที่เกี่ยวข้อง เพื่อให้สามารถนําความรู้ไปสู่การแก้ไขปัญหาพื้นที่ได้ ทั้งนี้ กรมการปกครอง จะได้ดําเนินการจัดอบรมให้แก่แพทย์ประจําตําบลทั่วทุกภาคของประเทศต่อไป
รัฐบาลไทย-ข่าวทำเนียบรัฐบาล-รมว.แรงงาน เผยความคืบหน้าช่วยเหลือแรงงานในแคมป์ก่อสร้าง
วันอังคารที่ 13 กรกฎาคม 2564
รมว.แรงงาน เผยความคืบหน้าช่วยเหลือแรงงานในแคมป์ก่อสร้าง
รัฐมนตรีว่าการกระทรวงแรงงาน มอบหมายกรมการจัดหางาน ลงพื้นที่ให้ความช่วยเหลือด้านอาหารคนงานแคมป์ก่อสร้าง ตั้งแต่วันที่ 12 -27 ก.ค. 64
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีที่รัฐบาลออกมาตรการควบคุมและป้องกันการแพร่ระบาดในกลุ่มแรงงานก่อสร้างในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เพื่อควบคุมโรคและป้องกันการแพร่ระบาดเป็นวงกว้าง โดยมีคําสั่งปิดสถานที่ก่อสร้าง และที่พักอาศัยชั่วคราวสําหรับคนงานทั้งภายในและภายนอกสถานที่ก่อสร้าง รวมทั้งมีคําสั่งให้หยุดงานก่อสร้าง ห้ามการเดินทางและเคลื่อนย้ายแรงานเป็นการชั่วคราวอย่างน้อย 30 วัน นั้น
“ท่านนายกรัฐมนตรี พล.อ.ประยุทธ จันทร์โอชา และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ต่างห่วงใยทั้งแรงงานไทย และแรงงานต่างด้าวที่ได้รับผลกระทบจากการให้ความร่วมมือปฏิบัติตามมาตรการควบคุมโรคของรัฐบาล จึงกําชับให้กระทรวงแรงงาน และหน่วยงานที่เกี่ยวข้องดูแลแรงงานที่ได้รับผลกระทบอย่างทั่วถึง ซึ่งผมในฐานะรัฐมนตรีว่าการกระทรวงแรงงาน ได้รับฟังปัญหาหลายด้าน ทั้งจากผู้ค้าหาบเร่แผงลอย และสมาคมภัตตาคารไทยที่ได้รับผลกระทบจากสถานการณ์การแพร่ระบาดของโรคโควิด-19 เช่นกัน จึงได้ให้ผู้ค้าหาบเร่แผงลอย และสมาคมภัตตาคารไทยทําข้าวกล่องเพื่อส่งแคมป์คนงานที่ถูกกักตัวช่วงที่มีการปิดสถานที่ก่อสร้าง เพื่อบรรเทาความเดือดร้อนแก่แรงงานภายในแคมป์ไปพร้อมกับช่วยเหลือผู้ค้าหาบเร่แผงลอย และสมาคมภัตตาคารไทยให้มีรายได้ โดยมีกระทรวงแรงงานเป็นผู้สนับสนุนค่าอาหาร จนครบกําหนดตามประกาศ ซึ่งในระหว่างวันที่ 12 – 27 กรกฎาคม 2564 ได้มอบหมายให้กรมการจัดหางานรับผิดชอบดูแลในเรื่องนี้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน รับข้อสั่งการรัฐมนตรีว่าการกระทรวงแรงงาน จัดทําโครงการให้ความช่วยเหลือแรงงานในแคมป์ก่อสร้าง ด้านอาหาร โดยล่าสุดได้มอบหมายสํานักงานจัดหางานกรุงเทพมหานครพื้นที่ 1-10 ซึ่งมีแคมป์คนงาน จํานวน 520 แห่ง และสํานักงานจัดหางานจังหวัดปทุมธานี สํานักงานจัดหางานจังหวัดนนทบุรี สํานักงานจัดหางานจังหวัดสมุทรสาคร สํานักงานจัดหางานจังหวัดนครปฐม และสํานักงานจัดหางานจังหวัดสมุทรปราการ ซึ่งมีแคมป์คนงานรวม 797 แห่ง เป็นผู้ประสานงานและอํานวยความสะดวกในการให้ความช่วยเหลือด้านอาหาร ระหว่างกลุ่มผู้ค้าหาบเร่แผงลอย และสมาคมภัตตาคารไทย ที่เป็นผู้จัดทําอาหาร และสมาคมอุตสาหกรรมก่อสร้างไทย ในพระบรมราชูปถัมภ์ ที่เป็นผู้ดูแลแจกจ่ายอาหารให้แก่แรงงานในแคมป์ที่ได้รับผลกระทบ ซึ่งกรมการจัดหางานหวังอย่างยิ่งว่า ระหว่างวันที่ 12 – 27 กรกฎาคม 2564 ที่ดําเนินการโครงการฯ นี้ จะได้มีส่วนร่วมในการช่วยเหลือแบ่งเบาภาระค่าใช้จ่าย ค่าอาหารแก่แรงงานในแคมป์ก่อสร้าง ทําให้สามารถผ่านพ้นช่วงเวลาที่ต้องหยุดงานได้จนครบกําหนด
รัฐบาลไทย-ข่าวทำเนียบรัฐบาล-นายกฯหนุนวิสาหกิจสตรีขับเคลื่อนเศรษฐกิจชุมชน ชื่นชมกลุ่มวัยรุ่น ”บาราโหม” ปัตตานี ใช้Soft power สร้างรายได้กระจายสู่ท้องถิ่น
วันเสาร์ที่ 13 สิงหาคม 2565
นายกฯหนุนวิสาหกิจสตรีขับเคลื่อนเศรษฐกิจชุมชน ชื่นชมกลุ่มวัยรุ่น ”บาราโหม” ปัตตานี ใช้Soft power สร้างรายได้กระจายสู่ท้องถิ่น
นายกฯหนุนวิสาหกิจสตรีขับเคลื่อนเศรษฐกิจชุมชน ชื่นชมกลุ่มวัยรุ่น ”บาราโหม” ปัตตานี ใช้Soft power สร้างรายได้กระจายสู่ท้องถิ่น
วันนี้ (13 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี และกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยถึงความคืบหน้าการผลักดันนโยบายนายกรัฐมนตรี พลเอก ประยุทธ์ จันทร์โอชา ที่มุ่งส่งเสริมบทบาทสตรีในการขับเคลื่อนเศรษฐกิจชุมชน เพิ่มรายได้ครัวเรือน และพัฒนาพื้นที่จังหวัดชายแดนใต้อย่างยั่งยืน ซึ่งจากการลงพื้นที่ติดตามการขับเคลื่อนวิสาหกิจชุมชนหลายแห่ง เห็นได้อย่างชัดเจนว่าผู้หญิงคือกําลังหลัก และมีศักยภาพเป็นผู้ประกอบการได้อย่างทัดเทียมผู้ชาย โดยภาครัฐพร้อมให้การสนับสนุนเพื่อต่อยอดการดําเนินกิจการให้ประสบความสําเร็จยิ่งๆขึ้น
นางสาวรัชดา ได้กล่าวถึง การเยี่ยมเยียนกลุ่มวิสาหกิจชุมชนบาราโหม พลาซ่า ตําบลบาราโหม อําเภอเมือง จังหวัดปัตตานี เมื่อเร็วๆนี้ และได้บอกกล่าวถึงความห่วงใยของนายกรัฐมนตรีที่มีต่อประชาชนด้วย ซึ่งวิสาหกิจชุมชนแห่งนี้ ถือเป็นอีกหนึ่งตัวอย่างของความสําเร็จในการขับเคลื่อนเศรษฐกิจชุมชนด้วยพลังผู้หญิงคนรุ่นใหม่ เป็นวิสาหกิจชุมชนที่ครบวงจรและใช้ศักยภาพพื้นที่อย่างเต็มที่ ครอบคลุมการท่องเที่ยวเชิงประวัติศาสตร์อันเก่าแก่หลายร้อยปี สมัยเจ้าเมืองปัตตานีพระองค์แรกที่นับถือศาสนาอิสลาม และสถาปนาเมืองปัตตานีเป็น “นครปาตานีดารุสลาม” ศึกษาวิถีชาวพุทธ-มุสลิม ที่อยู่ร่วมกันมาอย่างยาวนาน มีการท่องเที่ยวธรรมชาติ นั่งเรือชมป่าโกงกางและดูวิถีชีวิตชาวประมงพื้นบ้าน มีร้านอาหารรสชาติท้องถิ่นดั้งเดิม คนทํางานในร้านรายได้ดี จากที่เคยไปทํางานร้านต้มยํากุ้งฝั่งมาเลเซีย ขณะนี้มีความสุขมากและไม่คิดจะกลับไปอีกแล้ว มากไปกว่านั้น ที่นี่ยังมีร้านขายสินค้าผ้าบาติกและของที่ระลึกที่มีอัตลักษณ์บาราโหม โดยรายได้จากการขายอาหารและสินค้าทุกชิ้น จะจัดสรรเพื่อการกุศลช่วยเหลือเด็กกําพร้าในพื้นที่ และก่อนกลับ กลุ่มสตรียังได้ฝากเสื้อเชิ้ตผ้าบาติกตัดเย็บสวยงาม ย้อมสีด้วยกาบมะพร้าวเพื่อมอบให้นายกรัฐมนตรีด้วย
“ท่านนายกฯ ชมว่าเสื้อสวย ตัดได้พอดีตัว มีเอกลักษณ์ ลวดลายเชื่อมโยงกับประวัติศาสตร์ ท่านยังฝากชื่นชมในความสามารถของกลุ่มสตรีคนรุ่นใหม่ ที่รวมตัวกันเข้มแข็งตั้งเป็นวิสาหกิจชุมชน มีการใช้Soft power ของท้องถิ่นเป็นจุดขายในการสร้างรายได้แก่พื้นที่ ส่งเสริมเศรษฐกิจชุมชนได้อย่างมาก ทั้งนี้รัฐบาลเชื่อมั่นในพลังสตรีในการสร้างเศรษฐกิจ ประเทศไทยของเรามีตัวอย่างมากมายที่แสดงให้เห็นถึงศักยภาพผู้หญิงในการเป็นผู้ประกอบการขนาดต่างๆ มีกรณีศึกษาที่สร้างแรงบันดาลใจในการทําธุรกิจ ซึ่งขณะนี้ รัฐบาลโดยกระทรวงการพัฒนาสังคมและความมั่นคงของมนุษย์ ได้กําหนดแนวทางส่งเสริมผู้ประกอบการ/วิสาหกิจชุมชนสตรี สตรีพิการและสตรีที่อยู่ในสถานะเปราะบาง ในทุกภูมิภาค ทั้งด้านการเสริมความรู้และทักษะการเป็นผู้ประกอบการ การเงิน แหล่งลงทุน การเข้าถึงตลาด เป็นต้น พลังของสตรีจะช่วยลดช่องว่างทางสังคมและเศรษฐกิจ สร้างการพัฒนาได้อย่างยั่งยืน” นางสาวรัชดา กล่าว
รัฐบาลไทย-ข่าวทำเนียบรัฐบาล-Cabinet acknowledges Action Plan on EEC Infrastructure and Public Utilities (2023-2027)
วันศุกร์ที่ 1 กรกฎาคม 2565
Cabinet acknowledges Action Plan on EEC Infrastructure and Public Utilities (2023-2027)
Cabinet acknowledges Action Plan on EEC Infrastructure and Public Utilities (2023-2027)
June 28, 2022, Government Spokesperson Thanakorn Wangboonkongchana disclosed that the cabinet, in its meeting today, acknowledged outcome of the 1/2022 meeting of Eastern Economic Corridor (EEC) Policy Committee, dated January 7, 2022, to approve the (draft) Action Plan on EEC Infrastructure and Public Utilities (2023-2027).
The Action Plan on EEC Infrastructure and Public Utilities (2023-2027), proposed by Office of Eastern Economic Corridor (EECO), is aimed to develop seamless transport network (both road, rail, waterway, and air) in the EEC area to support logistics and public transport system. It is also aimed for water and electrical public utility infrastructure development to accommodate modern industries, cities, and tourism activities, in line with the 20-year National Strategy, and the 13th National Economic and Social Development Plan, as well as Ministry of Transport’s plans.
Under the (draft) Action Plan, 77 projects will be implemented for the total budget of 337,797.07 million Baht. The implementation will be divided into 2 development phases:
The urgent phase (starting 2023) comprises 29 projects for the total budget of 125,599.98 million Baht, e.g., construction of mass transit system to accommodate the 1st phase of high speed railway (Chonburi- Ban Beung- EECi and Rayong- Ban Khai- EECi), additional high-speed taxiway and taxiway for U-Tapao Airport, development of Intelligent Transport System (ITS), etc.
The medium phase (2024-2027) comprises 48 projects for the total budget of 212,197.09 million Baht, e.g., dual-tract railway (Sri Racha- Rayong), Chachoengsao Dry Port, Motorway No. 7’s M-Flow system infrastructure development, etc.
The approved budget of 337,797.07 million Baht is composed of public investment (annual budget/loan/state enterprise budget/fund) of 178,578.07 million Baht or 53% (61 projects), and private investment/PPP of 159,219 million Baht or 47% (16 projects).
According to the Government Spokesperson, benefits gained from the implementation of the (draft) Action Plan include an increase of employment at 20,000 positions/year during 2023-2027, and approx. 12,000 positions/year during 2028-2037; and the development of national gateway, investment area, and tourism in the EEC, among others. In addition, dual-track railroad will be extended for another 275 kms, and U-Tapao Airport would be able to accommodate up to 60 million passengers/year, while Laem Chabang Port could accommodate 18 million cargos/year, and Map Ta Phut Port, 60 million tons/year.
รัฐบาลไทย-ข่าวทำเนียบรัฐบาล-ครม.เห็นชอบขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกที่ย่อยสลายได้ทางชีวภาพ ถึงสิ้นปี 2567
วันอังคารที่ 5 เมษายน 2565
ครม.เห็นชอบขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกที่ย่อยสลายได้ทางชีวภาพ ถึงสิ้นปี 2567
ครม.เห็นชอบขยายเวลายกเว้นภาษีเงินได้นิติบุคคล 25% ส่งเสริมการใช้พลาสติกที่ย่อยสลายได้ทางชีวภาพ ถึงสิ้นปี 2567
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 5 เมษายน 2565 ว่า ครม.เห็นชอบขยายระยะเวลามาตรการภาษีเพื่อส่งเสริมผลิตภัณฑ์พลาสติกที่ย่อยสลายได้ทางชีวภาพ จากเดิมที่สิ้นสุดลงเมื่อ 31 ธันวาคม 2564 ออกไปจนถึง 31 ธันวาคม 2567 โดยออกเป็นร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลังเสนอ ซึ่งมีสาระสําคัญเป็นการยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล สําหรับเงินได้เป็นจํานวนร้อยละ 25 ของรายจ่ายที่ได้จ่ายเป็นค่าซื้อผลิตภัณฑ์พลาสติกที่ย่อยสลายได้ทางชีวภาพจากผู้ผลิตตามประเภทที่อธิบดีประกาศกําหนดและได้รับการรับรองผลิตภัณฑ์จากสํานักงานเศรษฐกิจอุตสาหกรรม มีผลตั้งแต่ 1 มกราคม 2565 ถึง 31 ธันวาคม 2567 เพื่อให้การส่งเสริมการใช้ผลิตภัณฑ์พลาสติกที่ย่อยสลายได้ทางชีวภาพเป็นไปอย่างต่อเนื่องและเห็นผลเป็นรูปธรรมมากยิ่งขึ้น
“แม้มาตรการทางภาษีนี้จะทําให้รัฐสูญเสียรายได้ในปี 2565-2567 ประมาณปีละ 673 ล้านบาท แต่จะเป็นประโยชน์อย่างยิ่งในการส่งเสริมให้ผู้ประกอบการหันมาใช้ผลิตภัณฑ์พลาสติกที่ย่อยสลายได้ทางชีวภาพ ช่วยลดปริมาณขยะพลาสติกที่ย่อยสลายไม่ได้และลดงบประมาณภาครัฐในการกําจัดขยะพลาสติกตกค้าง ซึ่งจะช่วยส่งเสริมให้ไทยสามารถบรรลุเป้าในการเป็น Bio Hub of ASEAN ได้” นางสาวรัชดากล่าว
รัฐบาลไทย-ข่าวทำเนียบรัฐบาล-"กระทรวงกลาโหมจับมือ กระทรวงเกษตรและสหกรณ์ ช่วยเกษตรกรรับซื้อและกระจายสินค้าการเกษตร 42 พื้นที่ทั่วประเทศ"
วันพุธที่ 30 มิถุนายน 2564
"กระทรวงกลาโหมจับมือ กระทรวงเกษตรและสหกรณ์ ช่วยเกษตรกรรับซื้อและกระจายสินค้าการเกษตร 42 พื้นที่ทั่วประเทศ"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ณัฐ อินทรเจริญ ปล.กห.และ นาย ทองเปลว กองจันทร์ ปล.กษ. ได้เป็นผู้แทนระหว่างกระทรวง กห.และ กษ.
ลงนามบันทึกข้อตกลงความร่วมมือการรับซื้อผลผลิตทางการเกษตรและการสนับสนุนพื้นที่จําหน่ายและกระจายผลผลิตทางการเกษตร ณ ห้องประชุม กษ.
บันทึกข้อตกลงดังกล่าว เป็นการยืนยันความร่วมมือของทั้งสองกระทรวงในการรับซื้อผลผลิตทางการเกษตรและสนับสนุนพื้นที่จําหน่ายและกระจายผลผลิตการเกษตร เช่น ผลผลิตทางปศุสัตว์ การประมง ผักผลไม้ตามฤดูกาล ผลิตภัณฑ์นม ไข่ สินค้าเกษตรอินทรีย์ และผลผลิตทางการเกษตรที่สําคัญอื่นๆ เป็นต้น
โดย กษ.จะดําเนินการจัดการผลผลิตทางการเกษตรให้เป็นไปตามกลไกลทางการตลาดเป็นลําดับแรก เมื่อผลผลิตทางการเกษตรล้นตลาดและมีราคาตกต่ํา กห. โดยทุกเหล่าทัพพร้อมให้การสนับสนุนการรับซื้อผลผลิตทางการเกษตรกระจายให้กับหน่วยทหารทั่วประเทศ รวมทั้งสนับสนุนพื้นที่จําหน่าย กระจายสินค้าการเกษตรให้กับประชาชนในชุมชนต่างๆ รอบหน่วยทหารทุกเหล่าทัพ จํานวน 42 พื้นที่ 26 จว.ทั่วประเทศ โดยในขั้นต้นจะเร่งดําเนินการในพื้นที่นําร่องกระจายผลผลิตทางการเกษตรใน 6 พื้นที่ ได้แก่ จังหวัดเชียงใหม่, เชียงราย, นครสวรรค์, สุราษฎร์ธานี, กระบี่ และสงขลา
โฆษก กห.กล่าวเพิ่มเติมว่า ที่ผ่านมา กห.โดยทุกเหล่าทัพได้สนับสนุน กษ. รับซื้อสินค้าการเกษตรและสนับสนุนพื้นที่จําหน่ายและกระจายผลผลิตการเกษตร ช่วยเหลือเกษตรกรอย่างต่อเนื่องที่ผ่านมา ทั้งนี้การลงนามบันทึกข้อตกลงความร่วมมือดังกล่าว จะสามารถสนับสนุนและช่วยเหลือเกษตร ลดค่าขนส่งและกระจายสินค้าการเกษตรได้เร็วขึ้น ในราคาที่เป็นธรรมกับทั้งเกษตรกรและประชาชน เพื่อบรรเทาผลกระทบ กรณีผลผลิตทางการเกษตรล้นตลาด และมีราคาตกต่ํา อันเนื่องมาจากสถานการณ์ต่างๆตามนโยบายของรัฐบาลที่เป็นรูปธรรม
รัฐบาลไทย-ข่าวทำเนียบรัฐบาล-ดีเดย์! 1 มี.ค. 65 สธ. จัดบริการ “เจอ แจก จบ” จ่ายยา 3 สูตร สำหรับผู้ติดเชื้อโควิด-19 (ผู้ป่วยนอก)
วันจันทร์ที่ 28 กุมภาพันธ์ 2565
ดีเดย์! 1 มี.ค. 65 สธ. จัดบริการ “เจอ แจก จบ” จ่ายยา 3 สูตร สําหรับผู้ติดเชื้อโควิด-19 (ผู้ป่วยนอก)
.....
กระทรวงสาธารณสุข (สธ.) เผยถึงการจัดบริการเพิ่มสําหรับผู้ติดเชื้อโควิด-19 แบบผู้ป่วยนอก “เจอ แจก จบ” เริ่ม 1 มี.ค. 65 เป็นต้นไป สําหรับประชาชนที่ผลตรวจ ATK เป็นบวก แพทย์จะพิจารณาจ่ายยารักษาตามอาการ 3 สูตร ได้แก่ 1.ยาฟาวิพิราเวียร์ 2.ยาฟ้าทะลายโจร 3.ยารักษาตามอาการ เช่น ยาลดไข้ แก้ไอ ลดน้ํามูก เพื่ออํานวยความสะดวกแก่ผู้ติดเชื้อในการเข้าถึงบริการ โดยขณะนี้มี จ.เชียงใหม่ และภูเก็ต เริ่มดําเนินการไปแล้วและพบว่าได้ผลดี
.
เป็นการเตรียมแผนการบริหารจัดการให้โรคโควิด-19 ออกจากการเป็นโรคระบาดไปสู่การเป็นโรคติดต่อทั่วไปหรือโรคประจําถิ่น คือ การที่โรคลดความรุนแรงลง ไม่มีภาวะอันตรายมาก มีการรักษาที่มีประสิทธิภาพ ขณะที่ประชาชนมีภูมิต้านทานมากเพียงพอ
.
และขอย้ําว่า ระบบการดูแลรักษาที่บ้านหรือชุมชน (HI/CI) ยังคงมีเช่นเดิม เพียงแต่ “เจอ แจก จบ” เป็นการเพิ่มบริการรองรับผู้ป่วยกรณียังเข้าระบบ HI/CI ไม่ได้ หรือยังไม่ได้รับการติดต่อกลับ เพื่อให้ผู้ป่วยเข้าสู่ระบบการรักษาโดยเร็วที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ.เร่งรัดการฉีดวัคซีนโควิด 12 เขตสุขภาพตั้งเป้า ไม่น้อยกว่า 3.5 แสนโดสต่อวัน
วันพฤหัสบดีที่ 5 สิงหาคม 2564
ปลัด สธ.เร่งรัดการฉีดวัคซีนโควิด 12 เขตสุขภาพตั้งเป้า ไม่น้อยกว่า 3.5 แสนโดสต่อวัน
ปลัดกระทรวงสาธารณสุข ติดตามการฉีดวัคซีนโควิด 19 ใน 12 เขตสุขภาพ ตั้งเป้าเร่งรัดการฉีดให้ได้ไม่น้อยกว่า 3.5 แสนโดสต่อวัน เน้นในกลุ่มผู้สูงอายุ 60 ปีขึ้นไป กลุ่มโรคเรื้อรัง และหญิงตั้งครรภ์ เพื่อลดอัตราการป่วยและเสียชีวิตให้มากที่สุด
วันนี้ (5 สิงหาคม 2564 ) นายแพทย์เกียรติภูมิ วงศ์จริต ปลัดกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค ประชุมผู้ช่วยผู้ตรวจราชการ 12 เขตสุขภาพ ติดตามความก้าวหน้าการฉีดวัคซีนโควิด 19 ในพื้นที่ ทั้ง 76 จังหวัดในความรับผิดชอบกระทรวงสาธารณสุข (ยกเว้น กทม.) ตั้งเป้าเร่งรัดการฉีดให้ได้วันละไม่น้อยกว่า 3.5 แสนโดส เน้นในผู้สูงอายุ 60 ปีขึ้นไป กลุ่มโรคเรื้อรังและหญิงตั้งครรภ์ ให้เชิงรุกออกค้นหาให้ได้รับวัคซีนครอบคลุมมากที่สุด โดยจังหวัดควบคุมสูงสุดและเข้มงวด ตั้งเป้าให้ครอบคลุมร้อยละ 70 ส่วนจังหวัดควบคุมสูงสุด ตั้งเป้าฉีดให้ได้ร้อยละ 50 ของเป้าหมาย เพื่อให้ลดอัตราการป่วยและเสียชีวิตให้ได้มากที่สุด
ข้อมูล ณ วันที่ 4 สิงหาคม 2564 ทั้ง12 เขตสุขภาพได้รับการจัดสรรวัคซีนทั้งหมด 14,738,152 โดส ดําเนินการฉีดในกลุ่ม 608 ได้แก่ กลุ่มผู้สูงอายุ 60 ปีขึ้นไป กลุ่มโรคเรื้อรัง 7 กลุ่มโรค และหญิงตั้งครรภ์ ได้เฉลี่ยวันละเกือบ 3 แสนโดส เฉพาะผู้สูงอายุ 60ปี ขณะนี้ดําเนินการได้ 3.2 ล้านโดส
ทั้งนี้ จะได้ประชุมติดตามเร่งรัดการฉีดวัคซีนกับผู้ช่วยผู้ตรวจราชการทุกสัปดาห์ เพื่อให้การฉีดวัคซีนเป็นไปตามแผนที่ตั้งไว้ ได้ปรับกลยุทธ์โดยสามารถฉีดในโรงพยาบาลส่งเสริมสุขภาพตําบลได้ เพื่อให้ประชาชนมีภูมิคุ้มกันโรค ลดป่วย ลดตายให้ได้มากที่สุด
*****************************5 สิงหาคม
รัฐบาลไทย-ข่าวทำเนียบรัฐบาล-รมว.แรงงาน มอบ อธิบดีกรมการจัดหางาน ลงพื้นที่แจกอาหารแรงงานในแคมป์ก่อสร้างย่านจัตุจักร
วันอังคารที่ 27 กรกฎาคม 2564
รมว.แรงงาน มอบ อธิบดีกรมการจัดหางาน ลงพื้นที่แจกอาหารแรงงานในแคมป์ก่อสร้างย่านจัตุจักร
วันที่ 27 กรกฎาคม 2564 นายไพโรจน์ โชติกเสถียร อธิบดีกรมการจัดหางาน ลงพื้นที่ตรวจเยี่ยมการแจกจ่ายอาหารพร้อมมอบอาหารให้แก่แรงงานแคมป์ก่อสร้างย่านจัตุจักรที่ถูกสั่งปิดตามมาตรการควบคุมการแพร่ระบาดโควิด-19
นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายลงพื้นที่ตรวจเยี่ยมการแจกจ่ายอาหารพร้อมมอบอาหารแก่แรงงานต่างด้าวในแคมป์ก่อสร้างที่มีคําสั่งปิดตามประกาศกรุงเทพมหานครย่านจัตุจักร ซึ่งเป็นพื้นที่รับผิดชอบของสํานักงานจัดหางานกรุงเทพมหานครพื้นที่ 9 โดยแคมป์ที่มาตรวจเยี่ยมในวันนี้เป็นแคมป์ของบริษัท เวลเกรด เอ็นจิเนียริ่ง จํากัด (มหาชน) เลขที่ 44/3 ถนน กําแพงเพชร 6 แขวง ลาดยาว เขตจตุจักร กรุงเทพมหานคร มีแรงงานในแคมป์จํานวน 130 คน ซึ่งในแคมป์นี้แรงงานทั้งหมดได้รับการฉีดวัคซีนแล้ว 100%
“กรมการจัดหางานได้รับมอบหมายจากท่านรัฐมนตรีสุชาติ ให้ติดตามช่วยเหลือแรงงานต่างด้าวในแคมป์ก่อสร้างด้านอาหารอย่างใกล้ชิด ตามดําริพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ที่มีความห่วงใยสุขภาพและความเป็นอยู่ของแรงงานในแคมป์ที่ถูกปิดจากประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่34) ลงวันที่ 27 มิถุนายน 2564 เพื่อควบคุมโรคและป้องกันการแพร่ระบาดในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม โดยตั้งแต่วันที่ 12 – 27 กรกฎาคม 2564 กรมการจัดหางานได้สนับสนุนค่าอาหารวันละ 1 มื้อ ทุกวันไม่เว้นวันหยุดราชการ เพื่อบรรเทาความเดือดร้อนแก่คนต่างด้าวด้านอาหาร สําหรับพื้นที่กรุงเทพมหานคร มอบหมายสํานักงานจัดหางานกรุงเทพมหานครพื้นที่ 1 - 10 รวบรวมอาหารและนําส่งแคมป์คนงานในพื้นที่รับผิดชอบ ในส่วนปริมณฑลมอบหมายสํานักงานจัดหางานจังหวัดปทุมธานี จังหวัดนนทบุรี จังหวัดสมุทรสาคร จังหวัดนครปฐม จังหวัดสมุทรปราการดูแลในพื้นที่ของตน ซึ่งที่ผ่านมาการแจกจ่ายข้าวกล่องเป็นไปตามเป้าหมายของโครงการที่เสนอต่อกรมบัญชีกลาง กระทรวงการคลัง โดยจัดทําข้าวกล่องทั้งสิ้น 1,250,000 กล่อง แบ่งแจกจ่ายในกรุงเทพมหานคร จํานวน 750,000 กล่อง และปริมณฑล จํานวน 500,000 กล่อง การดําเนินการในครั้งนี้นอกจากจะเป็นการบรรเทาความเดือดร้อนให้แรงงานในแคมป์แล้ว ยังช่วยให้ชมรมผู้ค้าหาบเร่แผงลอย สมาคมภัตตาคารไทย และผู้ประกอบการร้านอาหารบริเวณแคมป์งานที่ได้รับผลกระทบจากโควิดมีรายได้จากการสั่งซื้ออาหารเพื่อนําไปแจกจ่ายแก่แรงงานในแคมป์อีกด้วย” อธิบดีกรมการจัดหางาน กล่าว
ด้านผู้ดูแลแคมป์คนงาน กล่าวว่า ขอขอบคุณภาครัฐ นายกรัฐมนตรี และกระทรวงแรงงานที่เล็งเห็นความสําคัญแรงงานที่สร้างเศรษฐกิจ ช่วยแบ่งเบาภาระบริษัท แรงงานมีความเป็นอยู่ที่ดีขึ้นจากเดิมที่มีความตึงเครียดจากการแพร่กระจายไวรัสโควิด มีแต่ความกังวล ปัจจุบันแรงงานในแคมป์รู้วิธีป้องกัน ทําให้ความเป็นอยู่ดีขึ้น การจะก้าวพ้นวิกฤตินี้ทุกคนต้องให้ความร่วมมือเป็นทีมเวิร์คเพื่อพ้นวิกฤติ จากที่สัมผัสแรงงานมาหลายปีทั้งเมียนมา กัมพูชา ลาว ทุกคนก็ยินดีจะให้ความร่วมมือ
รัฐบาลไทย-ข่าวทำเนียบรัฐบาล-ดีอีเอส ถวายกฐินพระราชทานประจำปี 2564 ณ วัดชนะสงครามราชวรมหาวิหาร
วันศุกร์ที่ 12 พฤศจิกายน 2564
ดีอีเอส ถวายกฐินพระราชทานประจําปี 2564 ณ วัดชนะสงครามราชวรมหาวิหาร
ดีอีเอส ถวายกฐินพระราชทานประจําปี 2564 ณ วัดชนะสงครามราชวรมหาวิหาร
เมื่อวันที่ 12 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีถวายผ้าพระกฐินพระราชทานกระทรวงดิจิทัลเพื่อเศรษฐกิจและสังคม ประจําปี 2564 ณ วัดชนะสงครามราชวรมหาวิหาร ถนนจักรพงษ์ แขวงชนะสงคราม เขตพระนคร กรุงเทพฯ ในการนี้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยหัวหน้าหน่วยงานในสังกัดกระทรวงฯ ข้าราชการ พนักงาน และประชาชนเข้าร่วมพิธี โดยยอดเงินที่ถวายผ้าพระกฐินพรระราชทานกระทรวงดิจิทัลเพื่อเศรษฐกิจและสังคม ประจําปี 2564 มียอดบริจาคทั้งสิ้น 3,862,940.08 บาท (สามล้านแปดแสนหกหมื่นสองพันเก้าร้อยสี่สิบบาทแปดสตางค์) พร้อมกันนี้ประธานในพิธีได้มอบทุนการศึกษาให้แก่โรงเรียนวัดชนะสงคราม และทุนการศึกษาโรงเรียนปรีย์ติธรรม วัดชนะสงคราม ในครั้งนี้ด้วย
**********************
รัฐบาลไทย-ข่าวทำเนียบรัฐบาล-บขส. ฉลองครบรอบ 92 ปี พร้อมอำนวยความสะดวกจัดรถโดยสาร เจ้าหน้าที่ ให้บริการประชาชนเดินทางอย่างปลอดภัย
วันอังคารที่ 12 กรกฎาคม 2565
บขส. ฉลองครบรอบ 92 ปี พร้อมอํานวยความสะดวกจัดรถโดยสาร เจ้าหน้าที่ ให้บริการประชาชนเดินทางอย่างปลอดภัย
ในช่วงวันหยุดยาว ระหว่างวันที่ 13 - 17 กรกฎาคม 2565
วันนี้ (12 กรกฎาคม 2565) นายสรพงศ์ ไพฑูรย์พงษ์ รองปลัดกระทรวงคมนาคม ในฐานะประธานกรรมการ บริษัท ขนส่ง จํากัด (บขส.) เป็นประธานในพิธีสงฆ์เนื่องในโอกาสวันคล้ายวันสถาปนา บขส. ครบรอบปีที่ 92 โดยมี นางพิมพร โอวาสิทธิ์ กรรมการ บขส. นายสัญลักข์ ปัญวัฒนลิขิต กจญ.บขส. และคณะผู้บริหาร เข้าร่วมพิธี ณ ห้องมหาราช อาคารสถานีขนส่งผู้โดยกรุงเทพ (จตุจักร) จากนั้นรองปลัดกระทรวงคมนาคมได้ลงพื้นที่ตรวจการปฏิบัติหน้าที่ของเจ้าหน้าที่ บขส. ในการเตรียมความพร้อมอํานวยความสะดวกรองรับการเดินทางในช่วงวันอาสาฬหบูชาและวันเข้าพรรษา ซึ่งเป็นวันหยุดยาวต่อเนื่อง 5 วัน ตั้งแต่วันที่ 13 - 17 กรกฎาคม 2565 และกล่าวว่า จากการลงพื้นที่พบว่าภาพรวมในการให้บริการของ บขส. เป็นที่น่าพอใจ แต่ได้กําชับให้ บขส. เพิ่มความถี่ในการทําความสะอาดบริเวณห้องน้ํา ลิฟต์ และโถงผู้โดยสาร และให้เข้มงวดเรื่องความปลอดภัย โดยเฉพาะการปฏิบัติตามมาตรการสาธารณสุข เพื่อป้องกันและควบคุมการแพร่ระบาดของโรคติดเชื้อไวรัส COVID-19 ทั้งนี้ ในช่วงวันหยุดยาว 5 วัน คาดการณ์ว่าจะมีประชาชนเดินทางไม่ต่ํากว่า 300,000 คน
นายสัญลักข์ ปัญวัฒนลิขิต กล่าวว่า ในช่วงวันหยุดยาวนี้คาดการณ์ว่าจะมีผู้ใช้บริการเดินทางออกจากกรุงเทพฯ ไปยังต่างจังหวัดเฉลี่ยวันละ 34,000 คน ใช้รถโดยสาร (รถ บขส. รถร่วม รถตู้) เฉลี่ยวันละ 2,800 เที่ยว ส่วนเที่ยวกลับเข้ากรุงเทพฯ คาดว่ามีผู้โดยสารใช้บริการเฉลี่ยวันละ 33,000 คน ใช้รถโดยสารประมาณ 3,000 เที่ยว ซึ่ง บขส. ได้เตรียมรถเสริมประมาณ 200 คัน มาวิ่งเสริมในเส้นทางที่มีผู้ใช้บริการหนาแน่น นอกจากนี้ได้สั่งการให้หน่วยงานที่เกี่ยวข้องดําเนินการตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ บขส. ดูแลประชาชนให้ได้รับบริการที่มีคุณภาพ สะดวก รวดเร็ว และปลอดภัย สําหรับผู้โดยสารที่จะเดินทางสามารถจองตั๋วล่วงหน้า ผ่านช่องทางการจําหน่ายตั๋วของ บขส. อาทิ Application E-Ticket เว็บไซต์ บขส. www.transport.co.th เคาน์เตอร์จําหน่ายตั๋ว บขส. เคาน์เตอร์เซอร์วิส และตัวแทนจําหน่ายตั๋วของ บขส. ทั่วประเทศ สําหรับลูกค้าสมาชิก บขส. Card เมื่อซื้อตั๋วโดยสาร บขส. จะได้รับส่วนลด 5% และเมื่อซื้อตั๋วโดยสารเดินทางในช่วงเดือนกรกฎาคม 2565 ผ่านช่องทางออนไลน์จะได้รับคะแนนสะสมคูณสอง สอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง
ในโอกาสที่ บขส. ครบรอบปีที่ 92 ภายใต้สถานการณ์การแพร่ระบาดของโรคติดเชื้อไวรัส COVID-19 บขส. ยังคงมุ่งมั่นที่จะให้บริการประชาชน โดยได้มีการพัฒนาธุรกิจ ควบคู่ไปกับการพัฒนาบริการโดยนําระบบเทคโนโลยีสารสนเทศมาใช้ เพื่อต่อยอดในการบริหารงานให้ได้ตามเป้าหมาย ซึ่งในรอบปีที่ผ่านมา บขส. ได้มีผลการดําเนินงาน อาทิ การพัฒนาธุรกิจรับส่งพัสดุภัณฑ์ ซึ่งล่าสุดคณะรัฐมนตรีได้แก้ไขมติ ครม. เมื่อวันที่ 21 ตุลาคม 2502 เรื่องการเดินรถขนส่งต่างจังหวัด ที่ให้ บขส. รับภารกิจเฉพาะการเดินรถโดยสารให้ บขส. มีภารกิจด้านการขนส่งผู้โดยสาร และการขนส่งสินค้าและพัสดุภัณฑ์ ซึ่งจะทําให้ บขส. สามารถต่อยอดธุรกิจ พัฒนาการให้บริการได้อย่างเต็มศักยภาพ ซึ่งจะทําให้ บขส. มีรายได้เพิ่มขึ้นในอนาคต นอกจากนี้ เพื่อช่วยลดค่าครองชีพให้กับประชาชนในช่วงที่สถานการณ์ราคาน้ํามันมีความผันผวน บขส. ยังคงตรึงราคาค่าโดยสารในอัตราเดิมไปจนถึงวันที่ 30 กันยายน 2565
รัฐบาลไทย-ข่าวทำเนียบรัฐบาล-ดีอีเอส ติดตามความคืบหน้าการโอนย้ายระบบวิทยุ PS-LTE ของ สตช.
วันพุธที่ 2 กุมภาพันธ์ 2565
ดีอีเอส ติดตามความคืบหน้าการโอนย้ายระบบวิทยุ PS-LTE ของ สตช.
ดีอีเอส ติดตามความคืบหน้าการโอนย้ายระบบวิทยุ PS-LTE ของ สตช.
วันนี้ 2กุมภาพันธ์2565นายณัฐพลณัฏฐสมบูรณ์รักษาราชการในตําแหน่งรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานการประชุมติดตามดําเนินการโอนย้ายระบบวิทยุPS-LTEผ่านระบบประชุมทางไกลโดยมีพันตํารวจโทอนุรักษ์จิรจิตรประจําสํานักเลขาธิการนายกรัฐมนตรีในบังคับบัญชาของรัฐมนตรีว่าการและนายวิโรจน์โตเจริญวาณิช รองกรรมการผู้จัดการใหญ่บริษัทโทรคมนาคมแห่งชาติจํากัด(มหาชน)สายงานสื่อสารไร้สายร่วมประชุมทั้งนี้ที่ประชุมร่วมหารือและติดตามความคืบหน้าของบมจ.โทรคมนาคมแห่งชาติในการดําเนินการโอนย้ายระบบวิทยุPS-LTEของสตช.ให้บมจ.โทรคมนาคมแห่งชาติ
***********
รัฐบาลไทย-ข่าวทำเนียบรัฐบาล-​นายกรัฐมนตรีติดตามสถานการณ์ข้อมูลเวชภัณฑ์ยารักษาโควิดใกล้ชิด กำชับสาธารณสุขทุกจังหวัดและรายงานข้อมูลต่อเนื่อง ย้ำมีแผนจัดหาเพียงพอต่อความต้องการ
วันพุธที่ 30 มิถุนายน 2564
​นายกรัฐมนตรีติดตามสถานการณ์ข้อมูลเวชภัณฑ์ยารักษาโควิดใกล้ชิด กําชับสาธารณสุขทุกจังหวัดและรายงานข้อมูลต่อเนื่อง ย้ํามีแผนจัดหาเพียงพอต่อความต้องการ
​นายกรัฐมนตรีติดตามสถานการณ์ข้อมูลเวชภัณฑ์ยารักษาโควิดใกล้ชิด กําชับสาธารณสุขทุกจังหวัดและรายงานข้อมูลต่อเนื่อง ย้ํามีแผนจัดหาเพียงพอต่อความต้องการ
วันที่ 29 มิ.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีที่ยังพบผู้ป่วยโรคโควิด-19 รายใหม่ในประเทศเพิ่มขึ้น พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามในเรื่องของความเพียงพอของเวชภัณฑ์อย่างใกล้ชิดเพื่อให้ประชาชนมั่นใจว่ารัฐบาลโดยกระทรวงสาธารณสุขสามารถดูแลผู้ป่วยได้ทั่วถึง
ทั้งนี้ กระทรวงสาธารณสุขได้มีการมอบหมายให้นายแพทย์สาธารณสุขจังหวัดทั่วประเทศติดตามหน่วยบริการแต่ละจังหวัดให้ลงข้อมูลเวชภัณฑ์ในระบบบูรณาการข้อมูลผู้ป่วยโควิด-19 หรือระบบ Co-ward อย่างสม่ําเสมอต่อเนื่องเพื่อให้เห็นข้อมูลความต้องการเพื่อให้สอดคล้องกับแผนการจัดหา พร้อมกับกําชับคณะทํางานด้านการจัดหายาและวัสดุอุปกรณ์ทางการแพทย์เพิ่มเติมให้เพียงพอต่อความต้องการ
น.ส.ไตรศุลี กล่าวว่า นายรัฐมนตรีได้รับรายงานจากกระทรวงสาธารณสุขถึงข้อมูลสํารองเวชภัณฑ์ รวมถึงสถานการณ์บริหารจัดการยาว่า ขณะนี้ทั้งในส่วนเวชภัณฑ์และยารักษาโรคโควิด-19 อยู่ในระดับที่เพียงพอ โดยมีอัตราสํารองในระยะเวลาหลายเดือน เช่น กรณีหน้ากาก N95 มีสํารองทั้งคลังส่วนกลางและคลังภูมิภาค 511,439 ชิ้น อัตราสํารองคงคลัง 14 เดือน
ชุดPPE แบบ Coverall&Grown มีสํารองคงคลังทั่วประเทศ 3,761,620 ชุด อัตราคงคลัง 4 เดือน ถุงคลุมรองเท้า (Shoe Cover) มีสํารองทั่วประเทศ 1,819,895 คู่ อัตราสํารองคงคลัง 9 เดือน หน้ากากอนามัยทางการแพทย์ (Surgical mask) มีสํารองในคลังทั่วประเทศ 194,978,564 ชิ้น อัตราสํารองคงคลัง 13 เดือน เป็นต้น
ส่วนของยาฟาวิพิราเวียร์(Favipiravir) ปัจจุบันมีคงเหลือในคลังทั้งสิ้น 2,989,747 เม็ด โดยแยกเป็นอยู่ในคลังขององค์การเภสัชกรรม 857,700 เม็ด สํานักงานปลัดกระทรวงสาธารณสุข 392,962 เม็ด กรมการแพทย์ 2,254,504 เม็ด และกรมควบคุมโรค 31,341 เม็ด ส่วนยาเรมเดซิเวียร์ (Remdesivir) มีคงคลังขององค์การเภสัชกรรม 2,369 ขวด(vial)
"นายกรัฐมนตรีกําชับหน่วยงานที่เกี่ยวข้องดูแลทั้งการจัดหา การกระจายเวชภัณฑ์และยาเพื่อการรักษาโรคโควิด-19ไปยังหน่วยบริการให้เพียงพอและทั่วถึง ซึ่งทั้งหมดมีการประมาณการความต้องการและแผนการจัดหา การจัดงบประมาณสนับสนุนที่เพียงพอ เช่นกรณีของยาฟาวิพิราเวียร์มีแผนการจัดหาในเดือนก.ค.นี้อีก 5 ล้านเม็ด ระหว่างเดือนส.ค. -ก.ย. อีก 3 ล้านเม็ด ส่วนยา Remdesivir จัดหาในเดือนก.ค.นี้อีก 3,100 ขวด" น.ส.ไตรศุลี กล่าว
........................................